'Rescue Me'-sangeres sterf | Nuus24
'Rescue Me'-sangeres sterf
Kurt Darren op verhoog ná sy pa sterf
Los Angeles – Die Amerikaanse sangeres Fontella Bass, wat bekendheid verwerf het vir die liedjie "Rescue Me", is Woensdagaand oorlede.Sy was 72.Bass se familie het gesê die soul- en gospel-sangeres het in 'n hospitaal in St. Louis, Missouri, aan komplikasies ná 'n hartaanval, wat sy op 2 Desember gekry het, gesterf, het 'n plaaslike koerant berig.
Die sangeres is in 1940 in St. Louis gebore en het haar eerste sukses in die 1960's behaal met die opname van "Don't Mess Up a Good Thing".
Vroulike regisseur vir Fifty Shades 33 minute gelede Jesus se wederkoms (met spesiale verwysings na gedeeltes uit Mattheus 24 en 25, en Lukas 17 en 21): Deel 6 – Die onvoorspelbare dinge van God | 4windkoinonia
← Foundational Themes in Genesis – Study 79
Foundational Themes in Genesis – Study 80 →
Die wederkoms van Christus (dit is Sy tweede koms in gees) is iets wat gepaardgaan met die grootste aardskuddende gebeure in ons lewe. Die Jesus wat ons eerste leer ken in die vlees, is nie die Jesus wat na ons die tweede maal kom in geees nie. Daar is ‘n baie groot verskil!
Ons sien hierdie twee vorms van Jesus pragtig uitgebeeld in die lewe van die apostel Johannes toe hy eerste Jesus baie intiem geken het vir ‘n tydperk van ongeveer drie en ‘n half jaar tydens Jesus se aardse bedieningstyd. Johannes was skynbaar baie gemaklik met hierdie Jesus (“na die vlees”) as ons Johannes se volgende woorde lees…
Maar kyk hoe beskryf Johannes sy eie reaksie toe die geestelike Jesus aan hom verskyn op die eiland Patmos:
Open 1:10-17 Ek was in die Gees op die dag van die Here, en ek het agter my ‘n groot stem gehoor, soos van ‘n basuin, wat sê: 11 Ek is die Alfa en die Oméga, die eerste en die laaste, en skryf wat jy sien in ‘n boek en stuur dit na die sewe gemeentes wat in Asië is: na Éfese en Smirna en Pérgamus en Thiatíre en Sardis en Filadelfía en Laodicéa. 12 Toe draai ek my om, om te sien watter stem met my gespreek het; en toe ek my omgedraai het, sien ek sewe goue kandelaars, 13 en tussen die sewe kandelaars Een soos die Seun van die mens met ‘n kleed aan wat tot op die voete hang, en gegord om die bors met ‘n goue gordel. 14 Sy hoof en hare was wit soos wit wol, soos sneeu, en sy oë soos ‘n vuurvlam, 15 en sy voete soos blink koper wat gloei soos in ‘n oond, en sy stem soos die stem van baie waters. 16 En in sy regterhand het Hy sewe sterre gehou, en ‘n skerp tweesnydende swaard het uit sy mond uitgegaan, en sy aangesig was soos die son wat skyn in sy krag. 17 En toe ek Hom sien, val ek soos ‘n dooie aan sy voete; en Hy het sy regterhand op my gelê en vir my gesê: Moenie vrees nie; Ek is die eerste en die laaste
Wat ‘n gesig! Johannes het soos ‘n dooie aan hierdie Jesus se voete geval en was vol vrees!
“En toe ek Hom sien, val ek soos ‘n dooie aan sy voete; en Hy het sy regterhand op my gelê en vir my gesê: Moenie vrees nie; Ek is die eerste en die laaste.”
Ons almal hoor eerste van Jesus as die baba wat gebore was in die stal in Bethlehem en grootgeword het in Sy ouerhuis in Nasaret. Ons hoor hoe Hy toe Hy omtrent 30 jaar oud was Sy aardse bediening begin het en baie fisiese wonderwerke gedoen het voor die oë van die menigtes wat Hom gevolg het. Ons raak baie lief vir hierdie Jesus as ons Hom dan ook so voorstel, veral wanneer Hy ons aardse behoeftes bevredig. Maar dan word die Jesus “na die vlees” van ons weggeneem, en ons almal gaan deur ‘n tydperk van groot vermisting, en ons harte word ontstel as Jesus nie meer na ons kom soos ons Hom altyd ‘geken’ het nie. Maar die Jesus wie ons ken volgens ons vleeslike denke sal inderdaad van ons weggeneem word en daarom is Sy trooswoorde baie belangrik om van kennis te neem:
Hy belowe dat Hy weer sal kom, maar met Sy tweede koms kom Hy na ons in ‘n ander vorm. Dit is waar mense in twee hoofgroepe verdeel word deur die Vader – sommige word gedurende hierdie aardse tydperk geroep om Jesus alleenlik in vlees te ken, en ander word uitverkies om verder te gaan as net die vlees van Jesus – hulle word tot agter die ‘gordyn’ van vlees geneem deur die Vader om Jesus op ‘n dieper geestelike wyse te ken:
Joh 14:18-19 Ek sal julle nie as wese agterlaat nie; Ek kom weer na julle toe. 19 Nog ‘n klein tydjie, en die wêreld sien My nie meer nie; maar julle sien My, omdat Ek lewe en julle sal lewe.
Jesus sê dat die min uitverkorenes Hom sal kan ‘sien’ en die wêreld sal nie Hom kan ‘sien’ nie. Dit beteken Hy kom in ‘n ander vorm na die uitverkorenes. Hoe gebeur dit? Kom ons lees verder in Johannes 14…
Net die uitverkorenes sal weet hoe om Hom te ‘sien’ en Hom intiem te leer ken, omdat Hy IN hulle sal kom woon. Hoe gebeur dit? Wel Jesus laat ons nie wonder hoe Sy uitverkorenes Hom sal ‘sien’ in gees nie!
Joh 14:15-21 As julle My liefhet, bewaar my gebooie. 16 En Ek sal die Vader bid, en Hy sal julle ‘n ander Trooster gee om by julle te bly tot in ewigheid: 17 die Gees van die waarheid wat die wêreld nie kan ontvang nie, omdat dit Hom nie sien en Hom nie ken nie; maar julle ken Hom, omdat Hy by julle bly en in julle sal wees. 18 Ek sal julle nie as wese agterlaat nie; Ek kom weer na julle toe. 19 Nog ‘n klein tydjie, en die wêreld sien My nie meer nie; maar julle sien My, omdat Ek lewe en julle sal lewe. 20 In dié dag sal julle weet dat Ek in my Vader is, en julle in My, en Ek in julle. 21 Wie my gebooie het en dié bewaar, dit is hy wat My liefhet; en wie My liefhet, hóm sal my Vader liefhê, en Ek sal hom liefhê en My aan hom openbaar.
Jesus kom na Sy uitverkorenes in die gees van Sy Vader – hulle wie die Vader se Woord bewaar!
Joh 14:22-26 Judas, nie die Iskáriot nie, sê vir Hom: Here, hoe is dit dat U aan ons U sal openbaar en nie aan die wêreld nie? 23 Jesus antwoord en sê vir hom: As iemand My liefhet, sal hy my woord bewaar, en my Vader sal hom liefhê, en Ons sal na hom toe kom en by hom woning maak. 24 Hy wat My nie liefhet nie, bewaar my woorde nie; en die woord wat julle hoor, is nie myne nie, maar is van die Vader wat My gestuur het. 25 Dit het Ek tot julle gespreek terwyl Ek by julle bly; 26 maar die Trooster, die Heilige Gees, wat die Vader in my Naam sal stuur, Hy sal julle alles leer en sal julle herinner aan alles wat Ek vir julle gesê het.
Die Vader en Jesus woon IN die uitverkorenes wie die Woord van God bewaar en kan sien wat die rol van die vleeslike dinge is…
In hierdie studiereeks kyk ons na die geestelike wederkoms van Jesus soos dit beskryf word in Mattheus 24-25, en ook in Lukas 17 en 21. Tien belangrike aspekte word uit hierdie hoofstukke gehaal wat ons help om die wederkoms van Jesus aan ons verstaanbaar te maak, soos God wil:
DIE ONVOORSPELBARE DINGE VAN GOD
Mat 24:36-44 Maar van dié dag en dié uur weet niemand nie, ook die engele van die hemele nie, maar net my Vader alleen. 37 En net soos die dae van Noag was, so sal ook die koms van die Seun van die mens wees. 38 Want net soos hulle was in die dae voor die sondvloed toe hulle geëet en gedrink het, getrou en in die huwelik uitgegee het, tot op die dag dat Noag in die ark gegaan het, 39 en dit nie verstaan het voordat die sondvloed gekom en almal weggevoer het nie, so sal ook die koms van die Seun van die mens wees. 40 Dan sal daar twee op die land wees; die een word aangeneem en die ander word verlaat. 41 Twee vroue sal by die meul maal; die een word aangeneem en die ander word verlaat. 42 Waak dan, omdat julle nie weet watter uur julle Here kom nie. 43 Maar weet dit: as die huisheer geweet het in watter nagwaak die dief sou kom, sou hy gewaak en nie toegelaat het dat in sy huis ingebreek word nie. 44 Daarom moet julle ook gereed wees, want die Seun van die mens kom op ‘n uur dat julle dit nie verwag nie.
Vanaf Genesis tot Openbaring handel die Skrifte basies oor twee persone, naamlik die eerste Adam (en almal in hom), en die laaste Adam, Jesus Christus (en die geestelike skepping in Hom). So verduidelik die apostel Paulus hierdie twee persone wat in elkeen se lewe sal opereer:
Ons almal is eerste deel van die aardse Adam en moet deur hierdie tydelike vleeslike proses leef. Salomo wat as een van die wyste mense op aarde aan ons voorgestel word in die Skrifte, sien hoe hyself, en die mens in die algemeen, sukkel om selfs hierdie aardse tydperk [Hebreeus = “ôlâm” =Grieks = “aiōn”] en alles wat in hierdie tydperk aangaan, te verstaan:
Pred 3:10-11 Ek het die taak gesien wat God aan die mensekinders gegee het om hulle daarmee te kwel. 11 Alles het Hy mooi gemaak op sy tyd; ook het Hy die eeu [Hebreeus: “ôlâm” = tydperk] in hulle hart gelê sonder dat die mens die werk wat God doen, van begin tot end, kan uitvind.
Dit is voorwaar ‘n moeilike taak wat God aan die aardse menskinders gegee het om hulle mee te kwel. As die mens nie eens die aardse dinge reg kan verstaan nie, wat nog te sê van die hemelse dinge:
As dit kom by die hemelse dinge is die aardse mens hopeloos verlore. Net God kan ons die vermoë gee om al hierdie dinge te verstaan. Die mens in al sy aardse wysheid is totaal onbevoeg om God se werke te verstaan, soos Nikodémus (wie ‘n owerste van die Jode en ‘n hooggeleerde man was) ook moes uitvind:
Joh 3:1-4 En daar was ‘n man uit die Fariseërs met die naam van Nikodémus, ‘n owerste van die Jode. 2 Hy het in die nag na Jesus gekom en vir Hom gesê: Rabbi, ons weet dat U ‘n leraar is wat van God gekom het, want niemand kan hierdie tekens doen wat U doen as God nie met hom is nie. 3 Jesus antwoord en sê vir hom: Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie. 4 Nikodémus sê vir Hom: Hoe kan ‘n mens as hy oud is, gebore word? Hy kan tog nie ‘n tweede keer in die skoot van sy moeder ingaan en gebore word nie?
Die Vader werk slegs deur Sy Christus om Sy werke persoonlik aan elkeen te openbaar op die tyd soos Hy alleen bepaal – sonder hierdie openbaring (Grieks “apokalupsis” = onthulling) is die natuurlike mens en sy denke totaal in geestelike duisternis!
Die natuurlike mens kan NIE die geestelike dinge van God verstaan nie. Hy moet die geestelike Jesus en Sy denke (“die sin van Christus”) IN hom hê deur die Vader se onthulling (Grieks “apokalupsis”) van Christus se woorde:
1Kor 2:15-16 Maar die geestelike mens beoordeel wel alle dinge; self egter word hy deur niemand beoordeel nie. 16 Want wie het die sin van die Here geken, dat hy Hom sou kan onderrig? Maar ons het die sin van Christus.
Christus se denke is net beskikbaar as ons agter die aardse gordyn van vlees geneem word deur te sterf vir aardse verbintenisse en oortuigings:
Deur saam met Jesus te sterf is nie iets wat nou aan almal geskenk word nie, veral nie vir hulle wat glo in die valse leer van ‘n plaasvervangende dood van Jesus. As ons kan sien dat ons self ons eie kruis moet opneem en SAAM met Jesus sterf, dan alleen word aan ons die vrymoedigheid geskenk om in Sy ware heiligdom in te gaan, en ons begin ‘n dieper ervaring van Christus se Sy tweede koms in gees:
Soos hierbo gemeld, gaan die Skifte oor twee persone wat albei hul rolle in elkeen se lewe sal speel – die eerste mens, Adam, en die laaste Adam, Christus Jesus:
In Mattheus 24 sien ons hoe die twee persone wat dinge op twee verskillende maniere ervaar, uitgebeeld word. Die mens Adam in ons het natuurlike denke en is aan aardse dinge verbind. Die ander persoon is die geestelike Christus wat nie aan hierdie aarde en sy dinge geheg is nie. In Hom leer ons om die aardse denke en dinge prys te gee. Ons leer deur hierdie twee vir wie die Vader aanneem en vir wie die Vader verlaat en weggeneem:
Mat 24:40-41 Dan sal daar twee op die land wees; die een word aangeneem en die ander word verlaat. 41 Twee vroue sal by die meul maal; die een word aangeneem en die ander word verlaat.
Die eerste Adam word nie in God se geestelike koninkryk opgeneem nie (hy word “verlaat” en nie “aangeneem” nie):
Die eerste Adam was nooit God se perfekte skepping nie, maar was voortgebring as ‘n tydelike skepping waardeur ons moet worstel om God se geestelike dinge deelagtig te kan word. Daarom het elke mens ‘n hoop by God gekry wat aan hom of haar ‘n diep versekering gee dat alles op die einde sal uitwerk – al weet die mens nie hoe nie.
God het alles reeds uitgewerk in die begin, en Hy weet hoe die einde gaan wees want Hy het dit reeds bepaal. Ons weet nie! Ons word die hoop en geloof geskenk dat alles wel gaan reg uitdraai!
Ons almal “sug” in hierdie aardse lewe, en in ons tyd van geestelike blindheid weet ons nie hoekom ons so uitsien na iets wat ons nie heeltemal verstaan of kan beskryf nie. Die “sug” in ons is die verlange na ‘n beter lewe – die geestelike lewe wat alles sal oortref wat ons ooit kon dink of sien. Maar tydens ons aardse bestaan soek ons altyd op die verkeerde plekke vir die verkrde dinge.
Jak 4:1-3 Waarvandaan kom oorloë en vegterye onder julle? Kom hulle nie hiervandaan, van julle welluste wat in julle lede stryd voer nie? 2 Julle begeer en julle het nie, julle pleeg moord en is naywerig en julle kan niks verkry nie. Julle veg en maak oorlog, en julle het nie, omdat julle nie bid nie. 3 Julle bid en julle ontvang nie, omdat julle verkeerd bid, om dit in julle welluste deur te bring.
Ons SAL ALMAL verlos word van hierdie aardse skepping met al sy pyn en lyding, maar ons het geen vermoë om onsself van die aardse dinge los te maak nie. Net Christus kan dit doen en ons moet wag vir Sy wederkoms – Sy koms in gees:
Matheus 24 praat ook oor die “dae van Noag” as ‘n verwysing hoe die koms van Christus in gees in ons lewe uitgeken moet word. Wat in Noag se tyd gebeur het tydens die groot vloed, gebeur in ons eie lewe – as ons oë gegee word om dit te kan sien. Dit was net deur die vloed dat Noag en sy familie gered kon word van hul aardse verbintenisse.
Mat 24:36-40 Maar van dié dag en dié uur weet niemand nie, ook die engele van die hemele nie, maar net my Vader alleen. 37 En net soos die dae van Noag was, so sal ook die koms van die Seun van die mens wees. 38 Want net soos hulle was in die dae voor die sondvloed toe hulle geëet en gedrink het, getrou en in die huwelik uitgegee het, tot op die dag dat Noag in die ark gegaan het, 39 en dit nie verstaan het voordat die sondvloed gekom en almal weggevoer het nie, so sal ook die koms van die Seun van die mens wees.
Dit is net deur die vuurgloed van God se oordeel dat ons van ons aardse mens verlos gaan word.
Hierdie belangrike oordeel is nou net beskore vir God se huis (die ware uitverkorenes in Christus)
Tydens die vloed van Noag was diegene wat nie die boodskap van verlossing kon aanvaar nie, weggeneem deur die vloed en net Noag en sy familie (agt in getal) was gered en kon op die aarde bly.
Die persoon wat aangenem word is die regverdige in Christus wie die aarde sal beërf as deel van die erfenis van die eersteling om ook dan in die duisend jaar tydperk te regeer op die aarde. Diegene in Christus word nie verlaat of weggeneem nie (die leer van ‘n wegraping is vals):
Psa 37:29 Die regverdiges sal die aarde besit en vir ewig [Hebreeus: “ad” = vir ‘n tydperk) daarop woon.
Die getal agt (die agt siele in Noag se dag wat gered was) stel voor die nuwe skepping (lees gerus ons studie oor die geestelike betekenis van die getal agt).
Die aardse mens kan NIE in God se geestelike koninkryk ingaan nie en word dus weggeneem = afgesny (1Kor 15:50), en net die nuwe mens in Christus word aangeneem. Daarom waak ons oor hierdie waarheid sodat ons nie sal staatmaak op onsself om hierdie nuwe skepping in Christus deelagtig te word nie:
Mat 24:42-44 Waak dan, omdat julle nie weet watter uur julle Here kom nie. 43 Maar weet dit: as die huisheer geweet het in watter nagwaak die dief sou kom, sou hy gewaak en nie toegelaat het dat in sy huis ingebreek word nie. 44 Daarom moet julle ook gereed wees, want die Seun van die mens kom op ‘n uur dat julle dit nie verwag nie.